A POLITIKAI ÉS BIZTONSÁGI BIZOTTSÁG EUPOL COPPS/2/2009 HATÁROZATA
(2009. december 15.)
az Európai Unió palesztin területeken folytatott rendőri missziója misszióvezetőjének kinevezéséről
(2009/957/KKBP)
A POLITIKAI ÉS BIZTONSÁGI BIZOTTSÁG,
tekintettel az Európai Unióról szóló szerződésre és különösen annak 38. cikke harmadik bekezdésére,
tekintettel az Európai Unió palesztin területeken folytatott rendőri missziójáról (EUPOL COPPS) szóló, 2005. november 14-i 2005/797/KKBP együttes fellépésre (1) és különösen annak 11. cikke (1) bekezdésére,
mivel:
(1)
A 2005/797/KKBP együttes fellépés 11. cikke (1) bekezdésének értelmében a Politikai és Biztonsági Bizottság a Szerződés 38. cikkének megfelelően felhatalmazást kapott arra, hogy az EUPOL COPPS politikai ellenőrzése és stratégiai irányítása céljából meghozza a megfelelő határozatokat, beleértve különösen a misszióvezető kinevezésére vonatkozó határozatot.
(2)
Az Unió külügyi és biztonságpolitikai főképviselője azt javasolta, hogy Henrik MALMQUIST-et nevezzék ki az EUPOL COPPS misszióvezetőjévé,
A KÖVETKEZŐKÉPPEN HATÁROZOTT:
1. cikk
A Politikai és Biztonsági Bizottság az Európai Unió palesztin területeken folytatott rendőri missziója (EUPOL COPPS) misszióvezetőjévé a 2010. január 1-jétől2010. december 31-jéig tartó időszakra Henrik MALMQUIST-et nevezi ki.
2. cikk
Erről a határozatról értesíteni kell Henrik MALMQUIST-et.
Ez a határozat az értesítéssel lép hatályba.
Kelt Brüsszelben, 2009. december 15-én.